Ego Stephanus, Dei gratia Eduensis episcopus, notum fieri volo presentibus et futuris quod dominus Artaudus de Chateluz dedit Deo et Beate-Marie et fratribus de Reiniaco, pro salute anime sue et antecessorum suorum, sine ulla retemptione (sic), quicquid habebat in terris, in pratis, in nemoribus, in aquis, in toto finagio de Busson et de Buscei, et de Nemais, usque ad torrentem qui defluit sub Quarreia. Hujus rei testes sunt: Girardus, presbyter de Quarreia; Ansericus, dominus de Monteregali, de cujus casamento hoc totum erat; et ipse hoc laudavit et Hugo de Chateluz. Hoc totum laudavit Reinaldus, filius prefati Artaldi. Cujus laudationis testes sunt: Constancius, presbyter Castri-Censurii; et Johannes, capellanus de Lescheriis. Et hoc ipsum laudavit Agnes, filia ipsius domini Artaudi, et maritus ejus Havinus; et pro hoc habuerunt, de beneficio domus, LX solidos. Ejusdem laudationis testes sunt: Guido, presbyter de Rovreio, et Guarnerius, presbyter de Sancto-Andrea. Ut autem hoc ratum et firmum perpetuo maneat, presentis scripti et sigilli nostri auctoritate roboramus.